สอบถามค่ะ คือมีตกขาวมาจะ 2 อาทิตย์แล้ว ไม่มีอาการคัน ไม่มีกลิ่นผิดปกติ และมีอาการเจ็บบริเวณจุกนมเมื่อเวลาสัมผัส ประจำเดือนวันสุดท้ายวันที่ 22 ค่ะ แล้ววันที่ 29 มีเพศสัมพันธุ์แบบไม่ได้ป้องกัน หลั่งนอก และไม่ได้ทานยาคุมฉุกเฉิน เลยสอบถามว่า ที่ตกขาวมามากมันคืออาการของประจำเดือนใกล้จะมา หรือ อาการผิดปกติอะไรมั้ยคะ แนบรูปตกขาวจากการที่เอามือสัมผัสออกมาค่ะ 
สวัสดีค่ะ หากประจำเดือนวันสุดท้ายคือวันที่ 22 ม.ค. แล้ววันที่ 29 ม.ค. ได้มีเพศสัมพันธ์ ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณหนึ่งค่ะสำหรับตกขาวที่เป็นมาก ไม่น่าใช่อาการก่อนการมีประจำเดือนมา เพราะไม่น่ามานานถึง 2 สัปดาห์ แต่อาจเกิดจากสาเหตุ เช่น การอักเสบติดเชื้อต่างๆ ในช่องคลอด (แต่ก็น่าจะมีแสบหรือคันในช่องคลอดร่วม หรือมีกลิ่นเหม็น) ผลจากการใช้ยาฮอร์โมนต่างๆ ยาสตรี สมุนไพร เป็นต้น ทั้งนี้ หากยังไม่มีอาการผิดปกติอื่นๆ รวมถึงยังไม่มีปวดท้องน้อย อาจสังเกตอาการไปก่อนค่ะ แต่หากมีอาการผิดปกติอื่นๆ ร่วม คือมีแสบหรือคันช่องคลอด ตกขาวมีกลิ่น ปวดท้องน้อย ก็ควรไปพบแพทย์เพื่อตรวจหาสาเหตุค่ะสำหรับอาการเจ็บที่จุกนม หากเพิ่งเป็น ก็อาจเป็นอาการก่อนการมีประจำเดือนมาได้ แต่หากเป็นมานาน 2 สัปดาห์แล้วก็ไม่น่าใช่ โดยอาจเกิดจากผลของการใช้ฮอร์โมนต่างๆ หรือเกิดจากความเครียด วิตกกังวลก็ได้ค่ะนอกจากนี้แล้ว หากต่อมายังไม่มีประจำเดือนมา ก็ควรตรวจหาการตั้งครรภ์ดูด้วยค่ะ